Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: az 5/2001. (II. 6.) KöViM rendelethez
Paragraph Index: 201

b) a jogosítás lejártát megelőző 12 hónapban teljesítenie kell — 12 repült órát, ebből 6 órát parancsnokpilóta beosztásban, 12 fel- és leszállást, — legalább 1 órás folyamatos gyakorló repülést repülő oktatóval. 1.8. Egyhajtóműves légcsavaros gázturbinás egypilótás osztályjogosítás 1.8.1. Érvényesség: A kiadás napjától vagy a hosszabbítás napjától kettő évig érvényes. 1.8.2. Hosszabbítás: A pályázónak az érvényesség lejártát megelőző 3 hónapban hatósági ellenőrzésen kell megfelelnie. 2001/13. szám 1.9. Ismeretek és kiképzés (típus- és osztályjogosítás) 1.9.1. A pályázónak a légiközlekedési hatóság által megállapított elméleti tárgyakból vizsgát kell tennie, és kért jogosításnak megfelelő légijárművön gyakorlati vizsga során kell bizonyítania a légiközlekedési hatóság előtt, hogy a légijármű üzemeltetését biztonságosan végre tudja hajtani. 1.9.2. Csak a többhajtóműves (többmotoros) légijárművek esetében a pályázónak az egypilótás jogosítás megszerzése érdekében nem kevesebb, mint 7 órás elméleti képzésen kell részt vennie a többhajtóműves (többmotoros) légijárművek üzemelése tekintetében. 1.9.3. A pályázónak, a jogosításnak megfelelő, a légiközlekedési hatóság által előírt repülési gyakorlatot kell szereznie. 1.9.4. Többhajtóműves (többmotoros) jogosítás esetén kétkormányos gyakorló kiképzésen normális repülési körülmények között nem kevesebb, mint kettő óra harminc perc repülési időt, hajtómű meghibásodás és aszimmetrikus repülési helyzetben nem kevesebb, mint három óra harminc perc repülési időt kell teljesítenie a jogosításnak megfelelő légijárművön. 1.9.5. Többpilótás típusjogosítás esetében a pályázónak, a típusjogosításnak megfelelő kiképzésen kell megfelelnie. 1.9.6. A vonatkozó jogosítás kiképzését a légiközlekedési hatóság által jóváhagyott személyek, szervezetek végezhetik. A kiképzés céljára szolgáló tantermekre vonatkozó követelményeket a képzés szintjének megfelelően a légiközlekedési hatóság írja elő és ellenőrzi annak betartását. 1.10. Kategória jogosítás 1.10.1. A légijárműveket az alábbi kategória jogosításokkal lehet vezetni:

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes